CELEX: 32013R0191
Language: fi
Date: 2013-03-05 00:00:00
Title: Komission täytäntöönpanoasetus (EU) N:o 191/2013, annettu 5 päivänä maaliskuuta 2013 , asetusten (EY) N:o 798/2008, (EY) N:o 119/2009 ja (EU) N:o 206/2010 sekä päätöksen 2000/572/EY muuttamisesta eläinlääkärintodistusten malleissa esiintyvien, eläinten hyvinvointia koskevien vakuutusten osalta  ETA:n kannalta merkityksellinen teksti

6.3.2013   
            
            
               FI
            
            
               Euroopan unionin virallinen lehti
            
            
               L 62/22
            
         KOMISSION TÄYTÄNTÖÖNPANOASETUS (EU) N:o 191/2013,
   annettu 5 päivänä maaliskuuta 2013,
   asetusten (EY) N:o 798/2008, (EY) N:o 119/2009 ja (EU) N:o 206/2010 sekä päätöksen 2000/572/EY muuttamisesta eläinlääkärintodistusten malleissa esiintyvien, eläinten hyvinvointia koskevien vakuutusten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 9 artiklan 4 kohdan b alakohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 798/2008 (2) vahvistetaan luettelo sellaisista kolmansista maista ja niiden alueista, vyöhykkeistä tai erillisalueista, joista saa tuoda unioniin tai kuljettaa unionin kautta siipikarjaa ja siipikarjatuotteita, sekä eläinlääkärintodistuksia koskevat vaatimukset.
            
         
               (2)
            
            
               Komission asetuksessa (EY) N:o 119/2009 (3) vahvistetaan luettelo sellaisista kolmansista maista tai niiden osista, joista saa tuoda unioniin tai kuljettaa unionin kautta luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihaa, sekä eläinlääkärintodistuksia koskevat vaatimukset.
            
         
               (3)
            
            
               Komission asetuksessa (EU) N:o 206/2010 (4) vahvistetaan eläinlääkärintodistuksia koskevat vaatimukset tuotaessa unionin alueelle eläviä eläimiä tai tuoretta lihaa sisältäviä tiettyjä lähetyksiä. Lisäksi siinä vahvistetaan luettelot sellaisista kolmansista maista ja alueista tai niiden osista, jotka täyttävät tietyt vaatimukset ja joista saa näin ollen tuoda lähetyksiä unionin alueelle, sekä eläinlääkärintodistuksia koskevat vaatimukset tuotaessa unionin alueelle tuoretta sorkka- ja kavioeläinten lihaa sisältäviä tiettyjä lähetyksiä siten kuin ne määritellään eläinten terveyttä koskevista säännöistä tiettyjen elävien sorkka- ja kavioeläinten yhteisöön tuonnin ja yhteisön kautta kuljetuksen osalta, direktiivien 90/426/ETY ja 92/65/ETY muuttamisesta ja direktiivin 72/462/ETY kumoamisesta 26 päivänä huhtikuuta 2004 annetussa neuvoston direktiivissä 2004/68/EY (5).
            
         
               (4)
            
            
               Komission päätöksessä 2000/572/EY (6) säädetään eläinten terveyttä ja kansanterveyttä koskevista vaatimuksista sekä kolmansista maista peräisin olevien raakalihavalmisteiden tuontiin liittyvistä eläinlääkärintodistuksista.
            
         
               (5)
            
            
               Neuvoston asetuksessa (EY) N:o 1099/2009 (7) vahvistetaan eläinten suojelua lopetuksen yhteydessä koskevat säännöt, joita sovelletaan 1 päivästä tammikuuta 2013.
            
         
               (6)
            
            
               Kyseisen asetuksen 12 artiklassa säädetään, että kolmansista maista tuodun lihan mukana olevassa terveystodistuksessa on oltava lisäksi vakuutus, jonka mukaan vähintään tämän asetuksen II ja III luvussa säädettyjä vaatimuksia vastaavat vaatimukset ovat täyttyneet.
            
         
               (7)
            
            
               Asetuksen (EY) N:o 798/2008 liitteessä I olevassa 2 osassa vahvistettujen POU- ja RAT-eläinlääkärintodistusten, asetuksen (EY) N:o 119/2009 liitteessä II vahvistetun RM-eläinlääkärintodistuksen, asetuksen (EU) N:o 206/2010 liitteessä II olevassa 2 osassa vahvistettujen BOV-, OVI-, POR-, EQU- ja SUF-eläinlääkärintodistusten ja päätöksen 2000/572/EY liitteessä II säädetyn MP-PREP-eläinlääkärintodistuksen malleissa esiintyvät eläinten hyvinvointia koskevat vakuutukset olisi selkeyden vuoksi saatettava ajan tasalle.
            
         
               (8)
            
            
               Samanlainen vakuutus olisi lisättävä myös asetuksen (EU) N:o 206/2010 liitteessä II olevassa 2 osassa säädetyn RUF-eläinlääkärintodistuksen malliin, jotta tarpeellinen todistus annettaisiin vain siinä tapauksessa, että tarhatut riistaeläimet teurastetaan tai tapetaan teurastamossa.
            
         
               (9)
            
            
               On aiheellista asettaa siirtymäaika, jotta kolmannet maat voivat sopeutua eläinlääkärintodistusten muuttuneisiin malleihin.
            
         
               (10)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 798/2008 muuttaminen
   Korvataan asetuksen (EY) N:o 798/2008 liitteessä I olevan 2 osan POU- ja RAT-eläinlääkärintodistusten malleissa kohta II.3 seuraavasti:
   
      ”II.3   Eläinten hyvinvointia koskeva vakuutus
      
      Allekirjoittanut virkaeläinlääkäri todistaa, että tämän todistuksen I osassa tarkoitettu tuore liha tulee eläimistä, joita on käsitelty teurastamossa ennen teurastusta ja teurastus- tai lopetushetkellä unionin lainsäädännön asiaa koskevien säännösten mukaisesti ja jotka ovat täyttäneet vähintään neuvoston asetuksen (EY) N:o 1099/2009 (8) II ja III luvussa säädetyt vaatimukset.
   
   2 artikla
   Asetuksen (EY) N:o 119/2009 muuttaminen
   Korvataan asetuksen (EY) N:o119/2009 liitteessä II olevan RM-eläinlääkärintodistuksen mallissa kohta V seuraavasti:
   
      ”V   ELÄINTEN HYVINVOINTIA KOSKEVA VAKUUTUS
      Allekirjoittanut virkaeläinlääkäri todistaa, että tämän todistuksen I osassa tarkoitettu tuore liha tulee eläimistä, joita on käsitelty teurastamossa ennen teurastusta ja teurastus- tai lopetushetkellä unionin lainsäädännön asiaa koskevien säännösten mukaisesti ja jotka ovat täyttäneet vähintään neuvoston asetuksen (EY) N:o 1099/2009 (9) II ja III luvussa säädetyt vaatimukset.
   
   3 artikla
   Asetuksen (EU) N:o 206/2010 muuttaminen
   Muutetaan asetus (EY) N:o 206/2010 seuraavasti:
   
               1)
            
            
               Korvataan liitteessä II olevassa 2 osassa olevien BOV-, OVI-, POR-, EQU-, ja SUF-eläinlääkärintodistusten malleissa kohta II.3 seuraavasti:
               ”II.3   Eläinten hyvinvointia koskeva vakuutus
               
               Allekirjoittanut virkaeläinlääkäri todistaa, että tämän todistuksen I osassa tarkoitettu tuore liha tulee eläimistä, joita on käsitelty teurastamossa ennen teurastusta ja teurastus- tai lopetushetkellä unionin lainsäädännön asiaa koskevien säännösten mukaisesti ja jotka ovat täyttäneet vähintään neuvoston asetuksen (EY) N:o 1099/2009 (10) II ja III luvussa säädetyt vaatimukset.
            
         
               2)
            
            
               Lisätään liitteessä II olevan 2 osan RUF-eläinlääkärintodistuksen mallissa olevan kohdan II.2.7 jälkeen kohta II.3 seuraavasti:
               ”(1) II.3   Eläinten hyvinvointia koskeva vakuutus
               
               Siinä tapauksessa, että tämän todistuksen I osassa tarkoitettu tuore liha tulee eläimistä, jotka on teurastettu tai lopetettu teurastamossa, allekirjoittanut virkaeläinlääkäri todistaa, että niitä on käsitelty teurastamossa ennen teurastusta ja teurastus- tai lopetushetkellä unionin lainsäädännön asiaa koskevien säännösten mukaisesti ja että ne ovat täyttäneet vähintään neuvoston asetuksen (EY) N:o 1099/2009 (11) II ja III luvussa säädetyt vaatimukset.
            
         4 artikla
   Päätöksen 2000/572/EY muuttaminen
   Korvataan päätöksen 2000/572/EY liitteessä II olevan MP-PREP-eläinlääkärintodistuksen mallissa kohta II.3 seuraavasti:
   
      ”II.3   Eläinten hyvinvointia koskeva vakuutus
      
      Allekirjoittanut virkaeläinlääkäri todistaa, että tämän todistuksen I osassa tarkoitetut raakalihavalmisteet (1) tulevat eläimistä, joita on käsitelty teurastamossa ennen teurastusta ja teurastus- tai lopetushetkellä unionin lainsäädännön asiaa koskevien säännösten mukaisesti ja jotka ovat täyttäneet vähintään neuvoston asetuksen (EY) N:o 1099/2009 (12) II ja III luvussa säädetyt vaatimukset.
   
   5 artikla
   Siirtymäsäännös
   Unionin alueelle saa 31 päivään tammikuuta 2014 kestävän siirtymäkauden ajan edelleen tuoda sellaisia eläinperäisten tuotteiden lähetyksiä, joiden mukana on asianmukaiset eläinlääkärintodistukset, jotka on annettu viimeistään 30 päivänä marraskuuta 2013 ennen tämän asetuksen voimaantuloa sovellettujen eläinlääkärintodistusten mallien mukaisesti.
   6 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä maaliskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 18, 23.1.2003, s. 11.
   
      (2)  EUVL L 226, 23.8.2008, s. 1.
   
      (3)  EUVL L 39, 10.2.2009, s. 12.
   
      (4)  EUVL L 73, 20.3.2010, s. 1.
   
      (5)  EUVL L 139, 30.4.2004, s. 321.
   
      (6)  EYVL L 240, 23.9.2000, s. 19.
   
      (7)  EUVL L 303, 18.11.2009, s. 1.
   
      (8)  EUVL L 303, 18.11.2009, s. 1.”
   
      (9)  EUVL L 303, 18.11.2009, s. 1.”
   
      (10)  EUVL L 303, 18.11.2009, s. 1.”
   
      (11)  EUVL L 303, 18.11.2009, s. 1.”
   
      (12)  EUVL L 303, 18.11.2009, s. 1.”